LidanRubinov/Halacha-QA huggingface dataset:
שאלה: מסנן סולת: ברצוני לרכוש מסנן סולת, האם ידוע לכם מהיכן אפשר להשיגו? אשמח לדעת אם יש חנות באזור נתיבות או הדרום. בשורות טובות בע"ה,
תשובה: אם כוונתך לכלי לניפוי סולת אז חשוב לציין כדי שכל הציבור ידע שלא קיים דבר כזה. כי אם החורים הם בגודל שהסולת יכולה לעבור דרכם אז גם החרקים יעברו דרכם. ולכן כך בוררים סולת: לפזר בפיזור שווה של שכבה דקה על גבי משטח בצבע כתום או תכלת. להמתין כדקה להסתכל על הסולת. החתיכות החומות או שחורות בדרך כלל אינם חרקים אלא חלקי קליפה של חיטה שלא נטחן כראוי. יש להוציא מספר חתיכות כאלו ולמעוך אותם עם הצד האחורי של כפית כדי לבדוק האם הוא חרק או לא.
שאלה: בינו לבינה ובינה ולבינה: אני עכשיו בגיל ההתבגרות ועוברים עלי כמה דברים לכן יש לי 2 שאלות: 1. השנה התחלתי לבוא לבני עקיבא ויש מישהו בשבט שאני ממש מחבבת ואני כול הזמן רק חושבת עליו, רציתי לדעת מה עלי לעשות להפסיק ללכת לסניף?כי אני ממש אוהבת ללכת לשם או לא לבוא בשבתות כשהוא בא (הוא לומד בישיבה)? 2.לאחרונה נערכה שיחה ביני לבין חברותי באופן נורא גלוי ודיברנו על בנות שאוהבות בנות.עכשיו אני אמורה לישמור מימשהי כזאת נגיעה?שהיא אוהבת בנות?
תשובה: א.לא בריא לנפש, וגם מבחינה הלכתית, ליצור קשרים רומנטיים בגיל כזה. שכן קשרים אלו אינם ברי מימוש לפני חתונה, והדבר יגרום או לתסכול או ח"ו לחטא. לכן עשי מאמץ להמנע מקרבה אליו, את מכירה את נפשך ותדעי כיצד להתרחק ממנו לטובת שניכם. ב.אל תדברו על דברים לא טהורים, שמירת טהרת המחשבה והדיבור הם הבסיס לכל מידות הנפש. בגיל שלך יש בילבולים וטעויות, ולפעמים חברתך חושבת דברים על עצמה שאינם קיימים ויש להתרחק ממי שעוסקים בזה. התרכזי בלימודים ובהתקדשות בלימוד אמונה ובע"ה העתיד יאיר לך פנים. בהצלחה
שאלה: התפקיד של עם ישראל: לרב, ברצוני לשאול שתי שאלות הראשונה היא: מה תפקידו וזכויותיו של העם לפי הנביאים? השאלה השנייה היא: לאור ההסטוריה האם העם הנבחר אמנם זכה? מראש.
תשובה: לפני מעמד הר סיני מודיע משה: "ואתם תהיו לי ממלכת כהנים וגוי קדוש" זה התפקיד של עם ישראל. ישעיהו מתאר זאת בדרך קצת אחרת אבל זה אותו רעיון: (ב) והיה באחרית הימים נכון יהיה הר בית ידוד בראש ההרים ונשא מגבעות ונהרו אליו כל הגוים: (ג) והלכו עמים רבים ואמרו לכו ונעלה אל הר ידוד אל בית אלהי יעקב וירנו מדרכיו ונלכה בארחתיו כי מציון תצא תורה ודבר ידוד מירושלם: (ד) ושפט בין הגוים והוכיח לעמים רבים וכתתו חרבותם לאתים וחניתותיהם למזמרות לא ישא גוי אל גוי חרב ולא ילמדו עוד מלחמה: פ ישעיהו פרק ב לאור ההיסטוריה, העם הנבחר מוזהר שאם לא ילך בדרך הנכונה ד  ייסר אותו בייסורים קשים מאוד, אחד הביטויים מופיעים ביחזקאל: (לב) והעלה על רוחכם היו לא תהיה אשר אתם אמרים נהיה כגוים כמשפחות הארצות לשרת עץ ואבן: (לג) חי אני נאם א-דני ד  אם לא ביד חזקה ובזרוע נטויה ובחמה שפוכה אמלוך עליכם: (לד) והוצאתי אתכם מן העמים וקבצתי אתכם מן הארצות אשר נפוצתם בם ביד חזקה ובזרוע נטויה ובחמה שפוכה: יחזקאל פרק כ לכן עד היום היו לנו הרבה יותר סבל וייסורים מפני שהתרחקנו מהדרך המיועדת לנו. אנחנו מקוים לשוב בתשובה שלמה ולזכות להיות נאמנים לשליחות הגדולה שמוטלת עלינו.
שאלה: שנה הבאה בישיבה: הרב אפרתי בשנה הבאה אני בישיבה גבוהה (או הסדר שיש בסוף גבוהה) זה בטוח בעזרת השם, אבל אני עדיין מתלבט בין כמה. הרמ"ים בישיבה התיכונית המליצו על כמה, אבל מכיוונים אחרים אחד מהשני. מה הקריטריון (או יותר) אם יש, לבחור ישיבה עבורי?
תשובה: תבחין היטב האם בישיבה לומדים על התורה, או לומדים את התורה. דהיינו האם הלימוד הוא לאחר התבטלות גמורה בפני התוה"ק, ובקניין של שנות עמל גמ  בעיון בליווי העמקה בבניין האמונה ויראת השם, או לחילופין יש שם לימוד חיצוני בעיקר של מידע ובלי דגשים אמוניים, וללא שאיפה לגדלות בתורה אלא כניעה למדריגתך הנוכחית. גייס את כל הכח שבך ולך לישיבה של עמל וגדלות ואל תעשה לעצמך חיים קלים. בהצלחה
שאלה: שמירת נגיעה בחבר כמה שנים: אני בת 16 ויש לי חבר בן 18 ואנחנו נמאים במערכת זוגית שנתיים ב"ה. אין לי ספק שזה "האחד" שלי ואיתו ארצה בעז"ה למסד את הקשר. אך, ידוע לשנינו שהדרך לרגע זה עוד ארוכה ובנתיים צריך להמשיך לשמור נגיעה (במשך השנתיים שמרנו). עם הזמו זה נהיה יותר ויותר קשה, ורציתי בתור התייעצות לשמוע איך אני יכולה להפחית את הקושי, להמשיךולשמור מבלי לוותר וליפול. אנחנו לא מעוניינים בנפילות ולו אחת. אין מצב של נפילה, כי שנינו יודעים שהאמונה וההלכות זה קו אדום לחלוטין ואם חלילה ניפול ההשלכות יהיו להפסיק את הקשר. אבל אנחנו לא רוצים לאבד את מה שיש בנינו, שנינו אוהבים אחד את השני מאד. לכן, אשמח אם תוכל ליע. לי על דרכים להעביר את הזמן ביחד אך בלי ליפול ולהמנע מסכנה כזו. חשבתי ל האפשרות שבשבת בצהרים שאנחנו נפגשים אולי ללמוד דבר תורה קטן או הלכה מסויימת בכל נושא שהוא רק בשביל להעצים את האמונה והתורה בנינו ולמלאות אותנו בכוחות של אמונה ולהתחזק וכך אולי זה עוד יותר תן לנו כוחות להמשיך. מה אתה חושב? אשמח לשמוע את עצותייך.
תשובה: ב"ה, המצב של קשר כזה בגיל כזה מאוד לא בריא, צריך להשקיע מאמצים גדולים לא ליפול - אז בשביל מה ללכת על חבל דק אם כל הזמן צריכים להזהר? גם אי אפשר לדעת מה יתפתח עם הקשר הזה? לכן הייתי מציע להפרד ולבדוק מחדש כאשר תהיו בגיל מתאים לחתונה. אם לא תקבלו זאת, חשוב לקצוב את זמני הפגישות הטלפון וכדומה, להפגש בשעות מוקדמות ובמקום שיש הרבה אנשים. להקפיד על הלכות יחוד ואף יותר מזה. מבחינה רגשית צריך לשמור הרגש שלא יגאה יתר על המידה. דני ארגמן
שאלה: תורה ופרשנות: ידוע שיש תורה ויש פרשנות.האורתודוקסים מתייחסים לפרשנות כהמשך של התורה ולומדים בה בקפידות.אבל איפה כתוב בתורה שיש להישמע גם לפרשנות שתבוא בשנים מאוחרות?סתם החליטו שהפרשנות היא התגלות אלוקית לרבנים קדושים?
תשובה: וברכת ד  הצווי הוא לשמוע אל החכם אשר יהיה בימים ההם, ומי שאמון על מסירת התורה מדור לדור. "לא תסור מכל אשר יורוך", "וקמת ועלית אל המקום" מסביר החנוך שעליך לעלות למי שיש לו מסורת של תורה. כל זה בקשר להלכה. פרשנות איננה הלכה, ולכן אפשר לפרש את התורה בכל פירוש, ושבעים פנים לתורה. אולם אם הפרשן סוטה מדרך ח שהועברה מדור לדור אין לקבל את פרושיו. ביהדות יש עשרות פרושים מקובלים, אבל בכל דור קמים פרשנים שסוטים גם מדרך ח (משנה, תוספתא, גמרא, מדרשי הלכה מדרשי הגדה, זוהר וראשונים). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הוספת שם: לפני ארבעה וחצי חודשים נולדה לנו ב ה תינוקת בריאה ושלמה,היא נולדה מס ימים לפני טו בשבט וקראנו לה פריאל, היום קרה לי נס גלוי איתה ואני מרגישה שקיבלתי אותה מחדש, כמתנה מהקב ה, יש לי רצון להוסיף שם של הודיה, חיים, או הכרה בטוב, בשפע שקיבלנו מאת ה, אבל אני לא בטוחה אם זה נכון עבורה, כיוון שאם אוסיף שם כך הסיפור ילווה אותה כל חייה ואולי דווקא השם המיוחד שקרנו לה זיכה אותה ואותנו באותו הנס. אשמח לדעת מה דעתך אלישבע
תשובה: אלישבע ברכות ללידה ולגידול קל מלא בריאות ושמחה. אינני סבור שיש צורך בשינוי שם. ניתן לציין את ההודיה בסעודת מצווה והודיה בפני רבים.
שאלה: מוות מעישון: מי שמת מכוון שהוא עישן המון, נחשב כמתאבד?
תשובה: וברכת ד  לא. הוא לא הורג ישירות. אבל נחשב כמזיק לעצמו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: התלבטות בנוגע למסיבה: יש לי התלבטות אשמח לשמוע את דעת הרב יש לנו מסיבת סיום שאחת הבנות מארגנות יהיה שירים בלועזית ובסה"כ גם אווירה של קלות ראש. מצד אחד אולי זה עלול להוריד אותי רוחנית, ומצד שני זה שנה אחרונה שלנו (יב ) ואני לא רוצה לפספס חווית משותפות כיצד עלי לנהוג לדעתך? מראש )
תשובה: וברכת ד  כל אדם צריך לעלות ולהתעלות. ירידה היא סכנה רוחנית. א בל גם יחסי חברה הם חשובים. על כן אולי כדאי להיות בתחילה ואחר כך ללכת.בזה שני הדברים יכולים להתקיים. בברכת התורה והארץ יהורה הלוי עמיחי מכון התורה והארץ
שאלה: לשון הרע: שאלתי היא איך אפשר לחזור בתשובה על לשון הרע על תלמידי חכמים.? ב. איך אפשר להחזיר בתשובה מישהו שדיבר לשון הרע על חכמים מה להגיד לו כדי שיבין את חומרת הדבר?
תשובה: ב"ה, אני מניח שהשאלה היא על שמיעת לשון הרע, א"כ, ראשית לכל צריך לא להאמין למה ששמעת, להניח שאלו דברי שקר או אמת חלקית שמשנה את כל התמונה, בכלל מי שחשוד לדבר לשון הרע חשוד גם לשקר או לשנות באופן משמעותי מהאמת. אחר כך תשובה רגילה, חרטה וידוי וקבלה לעתיד לא לשמוע ולהתרחק מאנשים מועדים לספר לשון הרע. כמו כן חשוב לקבוע לימוד באחד מהספרים העוסקים בהלכות לשון הרע, יש רבים כאלה ובהרבה סגנונות. אם יש לך השפעה עליו תנסה בעדינות לומר לו שיש בעיה בדיבור כזה, אבל תקח בחשבון שהוא לא יקבל ואולי ירצה להוכיח לך שאכן הדברים נכונים וגם פלוני אמר זאת וכו  וכך גרמת לו לדבר שוב, לכן צריך לנקוט משנה זהירות כשבאים להוכיח. דני ארגמן
שאלה: חימום בשבת: שאלתי שאלה בקשר לחימום ערכות מזון המיועדות לנסיעות לחו"ל וקבלתי תשובה מהרב יהודה עמיחי אלא שכנראה שאלתי לא הובנה כראוי. ערכות המזון של חברת "שף הדרך" הינן אוכל מבושל אלא שחימומן הוא בדרך מיוחדת באמצעות שקיות מים היוצרות ריאקציה הגורמת לחימומן וכך המנה מתחממת. השאלה היא האם מותר לחמם בדרך זו ( ולא על גבי פלטה שבדרך כלל לא רלוונטית בטיול בחו"ל). אודה מאד להעברת השאלה בשנית לרב יהודה עמיחי.
תשובה: וברכת ד  יש בזה איסור מוליד מדרבנן, ואין להתיר אלא במקום צער וחולי (קור), אבל לא לצורך אכילה רגילה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אגר אגר - אצות: רציתי לברר בקשר לכשרות של אצות - אגר אגר. ראיתי שמוכרים בחנות עם הכשר של OK, והשאלה אם יש לו בעיות של חרקים או תולעים. באופן כללי, אשמח לתשובה בקשר לצריכה של אצות קלפ,ובאופן כללי, האם כשרות OK מספיקה לנושא החרקים, או שכשרות זו "לא מכסה" את נושא החרקים? אגב, האם יש הבדל בין אם האצות גדלו בבריכות או בים?
תשובה: אין בו בעיה של חרקים באגר אגר. את שאר השאלה לא הבנתי.
שאלה: צופן תנכי: מה הרב חושב על הצופו הזה? -
תשובה: ב"ה, לא כתוב שום דבר משמעותי, לפי שיטה זו אתה יכול לכתוב כל מה שתרצה ותוכל למצא אות במתחילה בשם של המאורע וכדומה. אין לזה שום ערך חבל לבזבז זמן על דברים כאלה. דני ארגמן
שאלה: כהן וגיורת: כבוד הרב. אני כהן, ואני יוצא עם מישהי כחצי שנה, התחלנו לדבר על חתונה וגיליתי שהיא גויירה בגיל שלושה חודשים, היום היא יהודייה לכל דבר.מה לעשות?
תשובה: וברכת ד  אם הגיור היה כשהיא פחות מגיל שלש. אין בעיה הלאכתית. ברכת התורה והארץ יהודה הלוי עמיחי מכון התורה והארץ
שאלה: כשרות ברוקולי טחון: קניתי ברוקולי שמוגדר על השקית "תוצרת בדוקה" אך אין הכשר של רב מסויים. האם מותר לי להשתמש בן למרק - ז"א לבשל את הברוקולי ולטחון אותו?
תשובה: שים לב היטב שכתוב שהוא בדוק אך ורק לענין שאריות ריסוס. ברוקולי הוא ירק שרמת הנגיעות שלו מגיע קרוב ל100  ולכן גם אסור לטחון ולאכול משום "ביטול איסור לכתחילה".
שאלה: חזרה בתשובה על ראיות אסורות: איך חוזרים בתשובה על פגימה בברית וראיות אסורות?
תשובה: 1. חוזרים בתשובה בלב שלם, ע"י עשיית כל חלקי התשובה (וידוי- בפה, חרטה, וקבלה לעתיד שלא ליפול) 2. מתפללים ל-ה  שיעזרנו לא להיכשל. 3. נותנים צדקה (כפי יכולתך, 18   או יותר), ומכוונים שע"י מצוות הצדקה- יתוקנו עוונות אלו. 4. שמים בבית אינטרנט "רימון" עם חסימה לאתרים שאינם צנועים. 5. מוסיפים בלימוד תורה וקדושה, (ומי שיכול להוסיף טבילה במקווה לפחות פעם בשבוע- תבוא עליו ברכת טוב) 6. קוראים ראית שמע שעל המיטה בכוונה גדולה, וכן מכוונים בתפילת 18,בברכת : "תקע בשופר גדול". שכל הניצוצות הקדושה שיצאו מהזרע לבטלה ונפלו לטומאה- יעלו למקום הקודש,ויתבררו ויתוקנו. בהצלחה רבה.
שאלה: דברים חריפים: הכנתי רוטב עם מיץ לימון וחרדל (שנדמה לי שהם דברים חריפים) בקערה בשרית (הקערה הייתה נקייה), אם עירבבתי את זה בכף פרווה (בערך ל-3 דקות) האם הכף נהפך לבשרי?
תשובה: הכף לא נהפכה לבשרית, כיוון שלא היה כאן דוחקא דסכינא.
שאלה: מתי בדיוק התגייר יתרו: לרב רציתי לדעת אם הטעיתי את הבנות אותן אני מלמדת,אני מחנכת כיתה ג ומלמדת את ספר שמות. למדנו על יתרו והסברתי להן שלאחר ששמע יתרו על הניסים שה עשה הוא אמר שעכשיו הוא יודע כי ה הוא גדול מכל האלוקים ואמרתי להן שמזמן הוא עזב את הדרך של העבודה הזרה אבל לאחר שמיעת הניסים הוא נעשה מאמין יותר גדול,כאילו כוונתי היא שלא שלאחר ששמע יתרו על הניסים הוא ייתגיר אלא כבר בפרק ב שמסופר על מדיין שם כתוב על כך שעזב את העבודה זרה. ולכן לאחר שמיעת הניסים נהיה מאמין גדול יותר. האם טעיתי האם עלי לתקן את דברי? במאמר מוסגר אומר כי שאלתי את אחי שהוא בחור ישיבה והוא אמר לי שדברי נכונים וגם שאלתי מורה נוספת בצוות והיא אמרה שהיא בררה את הדברים לפני שגם למדה ואמרו לה שתמיד הוא האמין אך עכשיו נעשה מאמין גדול יותר. במידה ואצטרך לתקן עיזרו לי בבקשה איך לעשות זאת.
תשובה: על פי דברי המכילתא יתרו התגייר רק כאשר הגיע אל משה למדבר - כפי שמתואר בפרשת יתרו. אני מצרף כאן קישור למאמר של רחל שטרן שמתאר בצורה מאוד יפה ומפורטת את גישת המכילתא מתוך הציטוטים במאמר עולה שגם המלבי"ם והאבן עזרא מפרשים כך. הדרך לתקן היא מאוד פשוטה: אומרים לתלמידים שבררת את הנושא ואת רוצה להציג להם פרוש אחר.
שאלה: ירקות עלים: ראיתי שכתבתם את 4 החברות שאותם כדאי לצרוך. רציתי לשאול על חברת "עלי גלאט" אני לא מכירה חברה כזו האם הכוונה היא לחברת "גלאט עלים" או שזה שתי חברות שונות?
תשובה: עלי גלאט בהכשר העדה החרדית. גלאט עלים זהו מותג אחר.
שאלה: פאות: מה המספר הכי נמוך שאפשר להוריד איתם פאות במכונה? האם יש עניין לגדל פאות?
תשובה: א. מספר 2. במספר 1 צריך לנסות במקום אחר בראש (כי יש סוגים שונים של מכונות) ואם רואים שנשארו שערות באורך 4 5 מילימטר מותר שזהו שעור שיש בו כדי לכוף ראש השערה לעיקרה (משנה נדה נב, ב  רמב"ם אישות ב, טז ). ב. דומני שלרוב האנשים לא. עדיף ללכת עם ציציות בחוץ מפני שיש לזה משקל גדול יותר בהלכה. ואם יש צורך בהתחזקות לאדם שנמצא בחברה חילונית רצוי לגדל פאות. אייל משה
שאלה: גברים ונשים בעולם הבא: שאלה שמטרידה אותי ואת חברי: האם בעולם הבא נשים וגברים חיים אלה לצד אלה? האם יש לשמור נגיעה? ושבת
תשובה: יש שתי תפיסות בסיסיות אודות העולם הבא - זו של הרמב"ם וזו של הרמב"ן. לפי הרמב"ם עולם הבא הוא עולם של נשמות בלבד כך שהשאלה לא עולה בכלל. לפי הרמב"ן עולם הבא זו מעין חזרה להתחלה - לימי גן עדן. בשאלת ביטול המצוות לעתיד לבוא יש לרמב"ן עמדה ברורה (דברים ל  ו): "אבל לימות המשיח, תהיה הבחירה בטוב להם טבע, לא יתאוה להם הלב למה שאינו ראוי ולא יחפוץ בו כלל". יוצא מכאן שגברים ונשים יחיו אלו לצד אלו - ושמירת הנגיעה לא תבוא כאיסור אלא כהתנהגות טבעית, כמו שהיום אין צורך לאסור על אדם לדוגמה - לעשות צרכים בפרהסיה מפני שהבושה הטבעית מרחיקה זאת לחלוטין. כך לעתיד כל ענייני הצניעות יהיו בבחינת בושה טבעית שאין כל צורך לצוות עליה מפני שהטבע האנושי המתוקן ידריך את שמירתה.
שאלה: ניצלתי מתאונת דרכים - איך להודות לה?: עברתי תאונת דרכים השבוע. היה לי נס גדול שלמרות שמכונית התנגשה בי חזתית ברוך ה יצאתי כמעט ללא פגע( כל האיברים שלמים וכמעט בלי כאבים בכלל.) מעבר לברכת הגומל. האם יש עוד דרך להודות לה? והאם יש ענין בלעשות עוד פעולות כמו לבדוק מזוזה וכאלה? אשמח לתשובה בהקדם. אני
תשובה: לך יישר כח על השאלה -שמחים לשמוע על הנס שנעשה לך. ראשית, יש לברר בעצמך - מה גרם לתאונה, האם חוסר זהירות שלך? חוסר זהירות של הנהג? אם מדובר בחוסר זהירות שלך, הרי שעלייך לחשוב כיצד לנהוג להבא יותר בזהירות. אם מדובר בחוסר זהירות של הנהג, הרי שחשוב לעודד את הסובבים אותך לנהוג בזהירות! לצערנו הרב, יותר מדי אנשים מזלזלים בנהיגתם ובכך מסכנים חיים! מעבר לכך, אפשר לחשוב על משהו שאת יכולה להוסיף בעבודת ה. זה יכול להיות מבצע של  בדיקת מזוזות בכל הבית, זה יכול להיות הוספה של לימוד יומי, וזה גם יכול להיות הוספה בצניעות (וכמובן, אפשר גם כולם ביחד :) ) - משהו שאת מתחברת עליו וחשבת כבר ממזמן שאת רוצה להתחזק בו, ועכשיו יש משהו שיכול לדרבן אותך - ההודאה לה  על הנס שקרה חזקי ואמצי ושמרי על עצמך טוביה tsbias1 gmail.com
שאלה: צורת זכר ונקבה בתורה: השאלה שלי היא: מדוע בספר במדבר (פרק ל"ו) כשמוזכרת הדרך שבה בנות צלופחד תשמורנה על נחלת אביהן גם אם תינשאנה לגברים שאינם משבט מנשה, כתוב "לטוב בעיניהם תהיינה לנשים" ולא "לטוב בעיניהן"? הרי ידוע שלא ייתכן שבתורה יש טעות חלילה, והתורה משתמשת בלשון הכי תקנית, אז מדוע היא כותבת על בנות צלופחד בלשון זכר? אגב, אני רוצה לציין שגם בשיר השירים יש תופעה דומה. שלמה המלך כותב: "השבעתי אתכם בנות ירושלים". ולא "השבעתי אתכן". מראש ושבוע טוב.
תשובה: יש לתופעה דוגמאות נוספות מלבד אלו שהבאת. גם לענין בנות צלפחד כתוב  תתן להם  כבר בפרק כז פסוק ז: "כן בנות צלפחד דברת נתן תתן להם אחזת נחלה בתוך אחי אביהם והעברת את נחלת אביהן להן". בתאור של הגעת משה אל יתרו (שמות פרק ב  יז) "ויבאו הרעים ויגרשום ויקם משה ויושען וישק את צאנם". כתוב כאן "ויגרשום", "צאנם". כתוב  ותען להם  ולא להן - (שמות פרק טו  כ - כא) ותקח מרים הנביאה אחות אהרן את התף בידה ותצאן כל הנשים אחריה בתפים ובמחלת: ותען להם מרים שירו לד  כי גאה גאה סוס ורכבו רמה בים: ס מלבד הדוגמאות שהבאת מ- שיר השירים  מצאתי עוד שתי דוגמאות במגילת רות, שם פעמיים כתוב שתיהם: רות פרק א פסוק יט "ותלכנה שתיהם עד באנה בית לחם ויהי כבאנה בית לחם ותהם כל העיר עליהן ותאמרנה הזאת נעמי". רות פרק ד פסוק יא "ויאמרו כל העם אשר בשער והזקנים עדים יתן ידוד את האשה הבאה אל ביתך כרחל וכלאה אשר בנו שתיהם את בית ישראל ועשה חיל באפרתה וקרא שם בבית לחם" להסבר התופעה - להלן דברים של ה כלי יקר  על מה ששאלת אצל בנות צלפחד:  נתון תתן להם  וגו.  להן  היה צריך לומר, וכן  בתוך אחי אביהם,  אביהן  היה צריך לומר, כמו שנאמר בסמוך והעברת את נחלת אביהן להן. וזה לפי שבענין הירושה אם אין לו בן הרי הם עומדים במקום זכרים לכל דבר על כן אמר נתון תתן להם כמדבר לזכרים להורות שהם כזכרים לכל דבר ירושה. אבל אחר כך שאמר והעברת המורה על לשון עברה, או לשון העברת נחלה משבט לשבט מצד שהן נקבות על כן אמר כמדבר לנקבות והעברת נחלת אביהן להן: זו דוגמה לפרשן שמעניק ברור מקומי לדברים. כך גם במקומות האחרים אפשר למצוא פרושים נקודתיים. מצאתי דיון ארוך ומפורט בנושא בפורום חדרי חרדים   עייני שם
שאלה: כשרות OU בשוקולד: שבוע טוב כבוד הרב, רציתי לדעת האם מותר לאכול שוקולד בהכשר OU והרבנות נצרת עלית (חלב ישראל) אם בבית אני אוכלת רק בד"ץ ולא חלב נוכרי? שמעתי גם ש OU מאשרים חלב נכרי.(אני אוכלת גם חתם סופר ו- KF, ועוד בד"צים של מהדרין.) מראש :)
תשובה: הכשר OU מתיר חלב נכרי על פי שיטת הרב פיינשטיין שהתיר חלב נכרי. אבל אם כתוב על המוצר:  חלב ישראל  סימן שאין חשש לחלב נכרי. ועייני סקירה רחבה של כל הנושא:
שאלה: הזזת מאוורר בשבת: רציתי לדעת האם לפי הרב מרדכי אליהו זצ"ל יש בעיה להזיז מאוורר שפועל בשבת מכיוון אחד לכיוון אחר (אציין שכוונתי היא לא על ידי לחיצת כפתור או משיכת חוט כלשהו אלא נטו גרירת המאוורר מצד אחד לצד השני). כמו כן נהוג במשפחה של אישתי שהם מעבירים את המאוורר מחדר לחדר בשבת כאשר השעון שבת מתכבה ולפני שהוא נדלק שוב, רציתי לדעת מה דעתו של הרב אליהו זצ"ל בעניין מראש,
תשובה: יש רבים מתירים הזזת מאוור בשבת בתנאי שלא מוציאים את השקע מהתקע ועיין אבל אתה שאלת על הרב אליהו זצ"ל - הוא אסר הכל באשר להעברת מאוורר מחדר לחדר - אין היתר להכניס תקע של מכשיר חשמלי לשקע בשעה ששעון שבת מכבה אותו על מנת שידלק לאחר מכן אלא רק במקרים דחוקים רצ"ב שאלה ותשובה של מכון צומת בנושא בטעות נתקו את הכבל החשמלי של הפלטה בערב שבת ובשבת עצמה התברר שהפלטה לא מחוברת! האם מותר לחבר את הפלטה בשבת לשקע אחר שמופעל ע"י שעון שבת בשעה מאוחרת יותר לצורך סעודת שבת (בזמן חיבור הפלטה השעון מנותק) האם יש כאן איסור בונה או מותר משום גרמא בשבת לצורך מצווה? כפי שהצעת - יש כאן גרמא באיסור דאורייתא. יש מקום לסמוך על המתירים זאת בצורך גדול, כגון אם יחסר אוכל בשבת, או תהיה  פדיחה  גדולה מבחינת הזמנת אורחים וכד. והיה ברכה
שאלה: משיח יותר ממלאך?: לרב! לגבי הפסוק "הנה ישכיל עבדי ירום ונישא וגבה מאד", אומר המדרש: "זה מלך המשיח. ירום מן אברהם. ונישא ממשה. וגבה ממלאכי-השרת". ועוד נאמר, ש"וגבה מאד" רומז, שהמשיח הוא במדרגה גבוהה יותר גם מאדם הראשון ( מאד אותיות אדם ). לפי מיטב ידיעתי למלאכים אין כלל בחירה חופשית והם מתוכנתים-מראש לשרת את אלוקים. כמובן אדם ללא בחירה חופשית לא ראוי לקבל שכר או עונש. ודרשו ח בתנחומא פסוק זה במלך המשיח, בהיותו למעלה מהאבות, ממלאכי השרת, ממשה, מדוד, מאליהו ומאדם הראשון. ולתוכן שאלתי. אם משיח הוא בדרגה כל כך גבוהה שנקראת " יחידה" והוא מלך האם הוא אחראי על מעשיו? הוא שהוא מונהג כולו ע"י הבורא.? ובכלל אין הוא יכל לחטוא סתם דוגמה. לבטלה. או בעריות או בכל חטא אחר? אם הוא למעלה ממלאך. אפשר הסבר?
תשובה: לא רק המשיח אלא כל ישראל עתידים לעלות מעל דרגת המלאכים. מעלתם היא שיש להם בחירה - מה שאין למלאכים, אבל הם בבחירתם(!!!) יגיעו למעלה של יראת חטא מלאה עד שלא יחטאו לעולם. ועיין בהרחבה במאמרו של הרב אריה שטרן מישיבת כרם דיבנה
שאלה: ניקוי ירק עלים בשבת: רציתי לדעת האם ניתן לנקות ירק עלים בהשריה של מים וסבון ביום שבת, לצורך סעודה ובסמוך אליה? אם כן האם יש שינוי בפעולת ההשריה?
תשובה: השאלה חשובה מאד ובעז"ה בקרוב יתפרסם מאמר מעמיק על סוגיא זו. למרות הממצאים בבדיקות האחרונות של כושרות, הרב אליקים לבנון שליט"א סובר שאין כאן פסיק רישא ומתיר שטיפת ירקות עלים מפוקחים בשבת.
שאלה: גניזה: 1.האם פסוק ללא שם ה חייב גניזה? יש לי המון עלומים של שבת והרבה מאוד מאמרים על פרשת השבוע אפילו מעיתונים חילוניים.עלי לגנוז אותם?
תשובה: 1. פסוק שמצוטט מחוץ להקשרו (כגון בתוך מאמר) איננו צריך גניזה. רק פסוקים שנכתבו כהעתקה ממשית של כתבי הקודש דורשים גניזה. 2. יש בעיה עם גניזה בשל התופעה הנרחבת של הדפסת עלונים שונים. ראה לדוגמא: לפיכך, הפתרון הראוי הוא למחזר את הדפים הללו בחברות שידוע שהן נוהגות בכבוד בדפים (שמעתי ש אמניר  הם ר). לסיכום, אין צורך לגנוז עלוני שבת מספיק להשליך אותם באופן מכובד לפח או למחזור. אביאל
שאלה: אובססיות: שמי אני ברוך ה מתחזק מנסה לשמור את השבת מניח תפילין כמעט כל יום עושה השתדלות. לאחרונה נהייתה לי מין אובססיות כאלו שאם קורה משהו לא משנה משהו הכי קטן למשל עשיתי למישהו משהו בטעות אני אומר לעצמי בלחש כמה פעמים סליחה או דברים כאלה ואני מרגיש שזה מיותר ואני אומר לעצמי שזה סתם אבל אני חושב שאם אני לא יגיד את זה למשל יקרה משהו וזה מעצבן. מה לעשות כבוד הרב?
תשובה: ב"ה, תנסה להתעלם מהמחשבות האלה, צא מנקודת הנחה שאתה אדם טוב ולא עושה שום דבר רע לאנשים, וגם אם כן זה דבר זניח שרוב בני אדם לא שמים לב אליו,אז גם אתה אל תשים לב לכך, ואל תחשוב שפגעת במישהו. אלא אם כן מדובר בפגיעה ממשית או עלבון אבל זה דבר נדיר. דני ארגמן
שאלה: כשרות: - מחבת בשרית שחומם בה דג שנאפה בתבנית חלבית (כנראה לא בת יומה) האם צריכה הכשרה? -שעועית שלא נבררה ובושלה (ועכשיו מלאת רוטב), האם מותר לאוכלה?
תשובה: אם התבנית החלבית היתה נקיה לגמרי - אין צורך בהכשרה ועיין תשובה מנומקת היטב בענין לגבי ברירת השעועית - יש כאן שאלה של חזקה - האם הסוג הזה מהייצור הזה חשודה כמתולעת או שתמיד היא נקיה. עיין תשובה מדויקת
שאלה: ברכות: הרב, רציתי לדעת - לפי ידיעתי רוב התמרים שיש בארץ הם או מהערבה או מבקעת הירדן. אם אני מגיע לשיעור של מעין שלוש, האם אני צריך לצאת מנקודת הנחה שבסתמא, כלומר כשאינני יודע מהיכן התמרים, הם מהארץ ולכן אומרים על הארץ ועל פירותיה, או שבסתמא לברך על הארץ ועל הפירות? האם התוספת של "פירותיה" קשורה לגבולות הארץ שנתקדשו על ידי יהושע עולי בבל או שאין קשר? נפקא מינה, האם כשאני אוכל תמרים שהם בוודאות מהערבה צריך לברך הארץ ופירותיה, או שמספק נשאיר את זה הארץ והפירות? אשמח אם הרב יוכל להאיר את עיני.
תשובה: לך ישראל היא יצואנית תמרים גדולה ולכן סביר שכל מה שאתה אוכל גדל בארץ ישראל. באכילת תמרים מברכים  פירותיה  - אלא אם אתה יודע בבירור שהם מחו"ל. לענין זה אין קשר לגבולות עולי בבל. הארץ היא כולה קדושה ואתה אוכל מפירותיה גם מעבר לגבולות עולי בבל דוד לוי 098987548
שאלה: חימום מרק בשבת: לכבוד הרב, בשעה טובה התאומים המקסימים שלי גדלו ואוכלים מידי יום מרק ירקות טחון. את המרק אני מכינה בכמות גדולה פעם בשבוע, מחלקת למנות ומקפיאה. מידי יום אני מפשירה את המנות שהילדים צריכים ומחממת במיקרוגל. אציין כי אני מבשלת את הירקות בסיר עם מים, מסננת את הירקות המבושלים מהמים וטוחנת את הירקות בלבד. לפעמים (לא תמיד) אני מוסיפה מעט מים, במידה והמרק סמיך וכבד מידי עבור הילדים. מאחר ואני יודעת שיש בעיה לחמם נוזלים, רציתי לשאול כיצד עליי לנהוג בשבת וכיצד אוכל לחמם עבורם את המרק? האם מרק כזה נחשב "נוזל"? על התשובה מראש!
תשובה: לך אין דרך לחמם מרק בשבת או שמשאירים אותו מערב שבת על הפלטה במשך כל השבת או שמכינים מרק מרוכז ומדללים אותו בשבת במים חמים מהמיחם בכלי שלישי. או שנותנים להם אוכל אחר בשבת ובשמחה דוד לוי 098987548
שאלה: התמודדות עם בעלי לשון הרע: הנה שתי שאלות הקשורות לבעלי לשון הרע. אשמח מאוד לקבל את תשובות הרב על השאלות שאני מעלה כאן. 1. יש לי חברה (שאיני מעוניינת בחברתה.) שבכל פעם שאני נפגשת איתה (ליד בית הכנסת, בגן השעשועים.) או כשהיא מתקשרת אלי, אז היא מספרת לי דברים רעים, לשון הרע ותלונות על בעלה, על חברות, על הרב ועוד. אני סובלת מכך מאוד, ואיני יודעת כיצד להתגונן מפניה, שכן היא "רודפת" אחרי (אפילו בטלפון) כדי להתלונן בפני על כל אויביה. מה עלי לעשות כדי להתרחק ממנה? 2. מה עושים כדי לא להאמין לדברי חברה (חברה אחרת.)שמספרת על בעלה על עוונות שהוא עושה?
תשובה: ב"ה, 1. צריך קצת אסרטיביות, זו מיומנות שניתן לרכוש אותה. אבל קודם לכן את צריכה לחדד אצלך ואחר כך גם אצל חברתך, שהאוזנים שלך הם לא פח אשפה של כל מי שרוצה לדבר סרה על אחרים. תוכלי לומר לה בצורה ברורה והחלטית, אני אשמח להקשיב לך אבל אני לא מעונינת לשמוע רע עאל אחרים, אם את לא מסוגלת לסנן את דיבורים אני לא אוכל לשמוע. 2. כמובן אם הסיפור על בעלה הוא סיפור במסגרת של עזרה לאישה, שהיא פורקת ואת עוזרת לה להסתכל בצורה אחרת - מותר לשמוע ואסור להאמין. 3.מה עושים כדי לא להאמין- פשוט לחשוב שמרוב הצער הגדול שיש לה מבעלה - היא מגזימה ומציירת בצבעים שחורים את הכל כדי שיקשיבו לה, אולי היא מאוד מגזימה אולי מוציאה דברים מהקשרם כפי שעושים אנשים שנמצאים במצב של מריבה. גם במקרה זה אם אין כוונה לתועלת - תבהירי לה שאת לא מוכנה לשמוע דברים רעים על אחרים. דני ארגמן
שאלה: טהרה: לכבוד הרב, אשתי באיחור מחזור של שבוע ואיננו יודעים עדיין אם היא בהריון. יומיים לאחר תאריך שבו אמורים לקבל מחזור - אשתי ראתה כתם קטן בהיר שנוטה לגוון אדום על תחתונים צבעוניים לגמרי בלי קטעים לבנים. הכתם היה חד פעמי ולאחריו לא נראה עוד. מה עלינו לעשות? האם כתם זה מטמא? אשמח לקבל את המייל שלך להמשך התכתבות בנושא.
תשובה: כתם על בגד צבעוני אינו אוסר כלל.